Notum sit omnibus quod Milo de Cacenniaco et Adelaïdis, uxor ejus, et filius eorum Hugo, ad curiam Sanctæ-Mariæ Molismensis, cum ceteris fidelibus, convenerunt; in crastino ergo, id est in die Sancti-Stephani, condonavit isdem Milo omnem calumpniam quam habebat in æcclesia de Sisteniaco et in omni decimatione ejus, vel in atrio, et in omni terra quæ ad æcclesiam pertinet. Hoc ipsum exorante, deprecante et volente uxore sua Adelaïde, et laudante Hugone, filio suo, et hanc concessionem pro animarum suarum, necnon et antecessorum suorum remedio, fecerunt, et per baculum Lescelini, camerarii quo tunc infirmus sustentabatur, in manus abbatis Roberti posuerunt et coram istis, testibus confirmaverunt: Norgaudus de Telere; Rainaudus, filius Odonis Clarer; Milo, cognatus ejus; Henricus de Warnouillaro.